《皖城大观楼》
清代·陶孚尹

高楼直上斗牛边，形胜犹思创建年。槛外云山三楚近，樽前烟树九江连。

遥岑采药寻丹灶，幕府题诗索彩笺。登眺恰当清晏日，羽衣吹笛夕阳天。

作者简介：（1635—1709）清江苏江阴人，字诞仙。所居白鹿山庄，为东坡居士田宅，饶园林水竹之胜，因号白鹿山人。贡生。康熙二十五年选桐城教谕，越五年告归。诗文有才气，性喜结纳。有《欣然堂集》。